b'\n_START_ARTICLE_\nBellevue (hotel)\n_START_SECTION_\nZgodovina\n_START_PARAGRAPH_\nNa prostoru dana\xc5\xa1nje zgradbe je predhodno stala kavarna, katero je odkupil \xc5\xa1i\xc5\xa1enski vinski trgovec Alojzij Zajec; kavarno je poru\xc5\xa1il in tu dal v secesijskem slogu zgraditi hotel; slednji je bil zgrajen leta 1909. _NEWLINE_Leta 1912 je zgradbo najel Johan Friedl, nato pa je Zajec leta 1928 hotel prodal dru\xc5\xbeini \xc5\xa0terk; slednja ga je imela v lasti do leta 1953, ko je bil hotel nacionaliziran. V lasti ga je imelo podjetje Gostinsko podjetje Vi\xc4\x8d._NEWLINE_Leta 1967 je bil v hotelu ustanovljen pripravljalni odbor za formiranje sekcije barmanov, predhodnik dana\xc5\xa1njega Dru\xc5\xa1tva barmanov Slovenije._NEWLINE_Po osamosvojitvi Slovenije je bil hotel denacionaliziran; dedi\xc4\x8di so leta 2005 hotel prodali \xc5\xa0tudentskemu servisu Maribor. _NEWLINE_Leta 2007 je bil hotel razgla\xc5\xa1en za kulturni spomenik lokalnega pomena. _NEWLINE_\xc4\x8cez dve leti (2009) je bil prodan mednarodni skupini za razvoj nepremi\xc4\x8dnin Mawared International, ki je hotel nameravala deloma obnoviti, deloma pa na novo zgraditi. Po osmih letih ga je prodala poslovne\xc5\xbeu Izetu Rastoderju._NEWLINE__NEWLINE_V Hotelu bellevue se je leta 1999 zgodilo tudi streljanje.'